stanford-oval/wikipedia huggingface dataset:
קייט ומים-מים
דמויות

קייט (Kate) - הדמות הראשית בסדרה. ילדה בת 5 אשר יוצאים בכל פרק עם מים-מים וחבריהם הדמיונים להרפתקאות שונות.
מים-מים (Mim-Mim) - ארנב צעצוע בצבע סגול, וחברה הטוב של קייט.
ואלרי (Valerie) - אמא של קייט.
מרקו (Marco) - אבא של קייט.
בומר (Boomer) - יצור כחול, ואחיה הקטן של לילי. מאוד סקרן ומצחיק, לעיתים קרובות מסתבך בצרות.
לילי (Lily) - יצורה ורודה, ואחותו הגדולה של בומר. חכמה ולעיתים רצינית. אוהב לבלות עם חברים.
גובל (Gobble) - יצור חום וענק, זה נראה מפחיד, אבל למעשה הוא טוב לב.
טאק (Tack) - יצור צהוב אשר אוהב להמציא המצאות שונות, אך לעיתים קרובות ההמצאות שלו מפריעות לו ולחבריו.
מדבבים בעברית

הדיבוב העברי בוים על ידי תומר שביט, והופק על ידי ענבר שטגר עזרא.
| שם הדמות | מדבב/ת באנלית | מדבב/ת בעברית |
| --- | --- | --- |
| קייט | ג'סיקה האן | אלונה אלכסנדר |
| מים-מים | רוב פוסטר | צביקה פורמן |
| ואלרי | ג'ואנה רויז | מונה מור |
| בומר | ג'ואנה רויז | בר סביר |
| מרקו | צ'ארלי ראיין | ערן מור |
| טאק | צ'ארלי ראיין | ערן מור |
| לילי | ג'ס רובינסון | עינת אזולאי |
| גובל | טרנס מאן | אמנון וולף |
סקירת הסדרה

| עונה | עונה | פרקים | פרקים | שודרה לראשונה (בריטניה)> הפרק הראשון | שודרה לראשונה (בריטניה)> הפרק האחרון |
| --- | --- | --- | --- | --- | --- |
|  | 1 | 51 | 51 | 1 בספטמבר 2014 | 12 במאי 2015 |
|  | 2 | 45 | 45 | 18 באפריל 2016 | 23 במרץ 2018 |
שירה אלינב

שירה אלינב (נולדה ב-26 באפריל 2000) היא כדורגלנית ישראלית המשחקת כחלוצה בקבוצת הפועל קטמון ירושלים מליגת העל ובנבחרת הנשים של ישראל.
ראשית חייה

אלינב נולדה להילה, רופאה ומנהלת המרכז לרפואת איידס בבית החולים הדסה עין כרם וערן, רופא ואימונולוג ישראלי במכון ויצמן למדע. יש לה אח תאום, עומרי, ואחות קטנה, ענבל. היא גדלה בירושלים והחלה לשחק כדורגל עם הבנים בשכונה. בגיל תשע עברה עם הוריה לארצות הברית. בארצות הברית התחילה לשחק בקבוצות מקומיות, ובשלב מסוים עברה לכיוון מקצועני ועברה לשחק באחת הקבוצות הנחשבות בקונטיקט.
בגיל 12, אחרי 3 שנים, אלינב ומשפחתה חזרו לישראל והיא החלה לשחק במחלקת הבנים של מכבי תל אביב. לאחר שנה במכבי תל אביב עברה אלינב לשנה נוספת במחלקת הנערות של הפועל פתח תקווה. בזכות יכולותיה צורפה לאקדמיית הנערות במכון ווינגיט ושם גרה ושיחקה 5 שנים. מאוחר יותר עברה לשחק עונה אחת במ.כ.רמת השרון לפני שעברה לליגת המכללות.
קריירה

בתום השרות הצבאי פנתה אליה סוכנות הקולג'ים "USA FIRST TEAM" ובעזרתה הגיעה לשחק במדי הקבוצה של מכללת קנזס, אחד מהקולג׳ים המובילים בארצות הברית לכדורגל נשים, במקביל ללימודיה לתואר ראשון בביולוגיה במקום. היא משתתפת במשחקי ליגת המכללות של ארצות הברית. בשנת 2022 סיימה אלינב את העונה השלישית בליגת המכללות בארצות הברית – בקונפרנס שנחשב מהחזקים בארצות הברית “BIG 12”. היא סיימה את העונה בקנזס עם הישג אישי, כמלכת השערים של הקבוצה עם 8 שערים ו-4 בישולים, ב-20 הופעות. בעונתה הרביעית באוניברסיטת קנזס מיעטה לשחק בשל פציעה. בשנת 2024 עברה אלינב לשחק באוניברסיטת סנטה קלרה.בינואר 2025 חתמה אלינב בהפועל קטמון ירושלים מליגת העל.
אלינב יודעת לבעוט בשתי הרגליים, משחקת פיזית, מהירה ביותר ויש לה תנועה חכמה לעומק.
אלינב הופיעה במדי נבחרת ישראל במהלך מחזור המוקדמות של יורו 2021 לנשים של אופ"א.
שערים בינלאומיים

| מס' | תאריך | מקום מפגש | יריבה | תוצאה | תוצאה סופית | תחרות |
| --- | --- | --- | --- | --- | --- | --- |
| 1. | 10 במרץ 2020 | אצטדיון הברפלד, ראשון לציון, ישראל | גאורגיה גאורגיה | 4–0 | 4–0 | מוקדמות יורו 2022 של אופ"א לנשים |
| 2. | 13 באפריל 2022 | אצטדיון המושבה, פתח תקווה, ישראל | טורקיה טורקיה | 1–0 | 1–0 | מוקדמות גביע העולם לנשים 2023 – קבוצת H |
| 3. | 5 בדצמבר 2023 | טלקי, הונגריה | אסטוניה אסטוניה | 1–0 | 4–1 | ליגת האומות 2023, שלב הבתים, דרג C |
| 4. | 16 ביולי 2024 | בודאורס, הונגריה | סלובקיה | 2–1 | 2–2 | מוקדמות יורו 2025, שלב הבתים, דרג B |
הערות שוליים

1 2  שירה אלינב, באתר kuathletics(הקישור אינו פעיל, 13.1.2025)
1 2 3 4  ליאור ברטל, ‏שירה אלינב, כדורגלנית נבחרת ישראל, מככבת במכללת קנזס: "החלום הוא להגיע לאירופה", באתר דבר העובדים בארץ ישראל, 26 באוקטובר 2022
↑  בן גולדפריינד, ‏מפתח תקווה לקנזס: התקווה הבאה של הכדורגל הישראלי, באתר ‏מאקו‏, 28 באפריל 2020
1 2  נבחרי העונה: בחרו את הליגיונרית של העונה, באתר ONE‏, 10 במאי 2023
↑  Shira Elinav - 2023 - Women's Soccer, University of Kansas (באנגלית)
↑  Shira Elinav - 2024 - Women's Soccer, Santa Clara University (באנגלית)
↑  פוסט וולקאם לשירה אלינב, באתר דף הפייסבוק של הפועל ירושלים, ‏10 בינואר 2025
↑  "Israel – Squad – UEFA Women's Euro". UEFA.com. Union of European Football Associations. נבדק ב-31 באוגוסט 2019. {{cite web}}:  (עזרה)
אנקומיינדה

איור ב"קודקס קינגסבורו" שבו רואים אנקומנדרו מעניש אינדיאני מקסיקני
אנקומיינדה (בספרדית: encomienda, בטגלוג: Enkomiyenda) הייתה אצל הספרדים שיטה משפטית וחברתית-כלכלית פאודלית שנכפתה על ילידים, באמריקה ובפיליפינים שחויבו לפיה "לגמול" לספרדים באמצעות עבודה, מוצרים ומיסים, עבור החינוך בדת הנוצרית הקתולית ועבור החסות והביטחון.
השיטה הונהגה לראשונה בחצי האי האיברי של ימי הביניים על ידי ממלכות אראגון וקסטיליה בתקופת הרקונקיסטה. ה"אנקומיינדס" היו תחילה אחוזות, נכסי דלא ניידי וכן קצבאות או הטבות שהוענקו למסדר צבאי על מנת להגן על תושבי אזורי הספר שגבלו באזורים תחת שליטה מוסלמית.
כבר בתחילת המאה ה-16 הייתה האנקומיינדה כלי לקולוניזציה שאומץ על ידי הספרדים בימי כיבוש אמריקה וכיבוש הפיליפינים. ה"אנקומיינדה" באמריקה, כגרסה של הארגון הפאודלי שהתקיים באירופה, הצטיינה בתכונות מיוחדות חדשות נוספות. ה"אנקומיינדה" הקולוניאלית הייתה שטח מסוים שבה התקיימה קבוצה של ילידים ושנמסר לכמה מתיישבים ספרדים, המכונים "אֶנקוֹמֶנדֵרוֹס" (encomenderos), על מנת לנהל אותם ולהביאם לדת הנוצרית. האנקומיינדה הייתה במקרה זה מוסד שנועד לחזק את הקולוניזציה של השטחים החדשים באמצעות שעבוד פיזי, נפשי ודתי של האוכלוסיות הילידיות הפרה-קולומביאניות.
אף-על-פי שהספרדים הכירו בילידים כבני אדם (סוגיית היותם בעלי "נשמה" הועלתה לדיון על ידי קרל החמישי, קיסר האימפריה הרומית הקדושה בוויכוח ואיאדוליד והוכרעה אחרי דיונים סוערים) הם סברו שכמו הקטינים,  גם הילידים אינם אחראים למעשיהם והם זקוקים לפיקוח של האנקומנדרוס. קביעה זו שימשה להצדקת שעבוד האינדיאנים הילידים. תוך זמן קצר האנקומנדרוס התחילו לנצל את הילידים שבפיקוחם, ה"אנקומנדאדוס" (encomendados), בעבודות פרך בלתי אנושיות. הם קיבלו מהשלטון המלכותי חופש פעולה מוחלט בניצול האינדיאנים שבשליטתם. ראשי הילידים אולצו לאסוף למען ה"אנקומנדרוס" את כל המוצרים - דברי מזון כמו תירס, דגים, בשר וכן מתכות. האנקומנדרו נשאר בקשר קבוע עם האחוזה - ה"אנקומיינדה", אך התגורר בעיר.
כל מי שהצטיין בשרות הכתר הספרדי ובמפעל ההתיישבות הספרדית באדמות שנתגלו לא מכבר ונכבשו, יכלו להיות מתוגמלים על ידי קבלת אנקומיינדס. בהתחלה הוענקו אנקומיינדס עם זכות להורשה לכמה דורות, אך בהמשך הם הוענקו זמנית בלבד ללא אפשרות להורישם.
שיטת האנקומיינדה הוחלפה על ידי שיטת האסיינדות (Hacienda) שהן נחלות בבעלות הקולוניאליסטים.
האנקומנדרוס לא פעלו בעצמם לשם העברת האינדיאנים לדת הנוצרית, ומשימה זאת הופקדה למעשה לידי המסדרים הדתיים, בעיקר הפרנציסקנים והדומיניקנים. אינדיאנים רבים נעקרו ממקומותיהם ויושבו מחדש (רדוקסיון - Reducciones) בקהילות נוצריות.
לקריאה נוספת

Vellaneda, Jose Ignacio, The Conquerors of the New Kingdom of Granada, Albuquerque: University of New Mexico Press, 1995
Crow, John A., The Epic of Latin America, London, 1992
Guitar, Lynne, "Encomienda System", in: Junius P. Rodriguez (ed.), The Historical Encyclopedia of World Slavery, Vol. 1, A-K, Santa Barbara, CA: ABC-CLIO, 1997, pp. 250–251.
Himmerich y Valencia, Robert, The Encomenderos of New Spain, 1521–1555, Austin: University of Texas Press, 1991
נמל התעופה סוברנבהומי

נמל התעופה בנגקוק סוּבַרנַבהוּמִי (נהגה סוּאַנָפְּהוּם; בתאית: ท่าอากาศยานสุวรรณภูมิ) הוא נמל התעופה הגדול בתאילנד ואחד משניים המשמשים את מטרופולין בנגקוק (האחר הוא נמל התעופה דון מואנג).
נמל התעופה נפתח לטיסות פנימיות ב-15 בספטמבר 2006, ולטיסות בינלאומיות ב-28 בספטמבר. הנמל משמש כבסיס פעולה מרכזי לחברות התעופה אוריינט תאי איירליינס, אסיה אטלנטיק איירליינס, ביזנס אייר, בנגקוק איירווייז, ג'ט אסיה איירווייז, תאי איירווייז אינטרנשיונל, ותאי סמייל.
שדה התעופה ממוקם בטמבון ראצ'ה טאווה (Racha Thewa) שבאמפור בנג פלי שבמחוז סמוט פרקן, ומרוחק כ-25 קילומטרים מזרחית למרכז העיר בנגקוק.
השם סוברנהומי נבחר על ידי מלך תאילנד, ראמה התשיעי, ומשמעותו "ארץ הזהב" בסיפורי הג'טקה ובמילינדה פנהא; טקסטים חשובים של הבודהה.
מבנה טרמינל הנוסעים תוכנן על ידי האדריכל הגרמני־אמריקני הלמוט יאן, והוא נבנה על ידי תאגיד איטו JV. מגדל הפיקוח שגובהו 132.2 מטרים, הוא הגבוה בעולם. מבנה הטרמינל ששטחו 563,000 מ"ר, מדורג כמבנה הרביעי בגודל השטח הבנוי בעולם.
נמל התעופה מדורג במקום ה-9 ברשימת שדות התעופה העמוסים בעולם, והתשיעי ביבשת אסיה, בשנת 2016 עברו בנמל 55,892,428 נוסעים, ב-336,345 תנועות מטוסים.
קוד יאט"א של נמל התעופה; BKK, נלקח מנמל התעופה דון מואנג עם הפתיחה.
היסטוריה > רכישת הקרקע ותכנון ראשוני

התכנון הראשוני לבניית נמל תעופה בינלאומי לבנגקוק, החל בשנות השישים המוקדמות. התקדמות הפרויקט הייתה אטית מתחילה. בשנת 1968, התחייבו המתכננים, כי הפרויקט יצא אל הפועל בתוך שבע שנים.
בשנת 1973 נרכשו 8,400 דונם קרקעות, עליהם תוכנן להיבנות שדה התעופה. באוקטובר 1973 התרחשה מהפכת 1973, השלטון הצבאי הופל, ראש הממשלה הגנרל תאנום קיטיקאצ'ון עזב את המדינה, והפרויקט נגנז.
היסטוריה > תחילת הבנייה

בשנת 1996 הוקמה חברת "נמל התעופה החדש של בנגקוק" (New Bangkok International Airport‏, NBIA) והיא החלה בקידום התוכנית. אי יציבות פוליטית וכלכלית בתאילנד, ובעיקר המשבר הפיננסי באסיה שהתרחש בשנת 1997, גרמו להאטת קצב התקדמות הבנייה.
בשל מיקום הנמל, באזור ביצה גדולה בשם נונג נוהאו (หนอง งูเห่า), נמשך הליך הכשרת הקרקע חמש שנים (1997-2001).
שש שנים לאחר שהוקמה NBIA, בחודש ינואר 2002 תחת פיקוח ממשלתו של תאקסין צ'ינוואט, החלה בניית הנמל.
בשנת 2005 הועבר ניהול הפרויקט והפיקוח עליו לחברת נמלי התעופה של תאילנד (Airports of Thailand PLC), וחברת NBIA פורקה.
חמישים אחוזים מעלויות הבנייה מימנה רשות שדות התעופה התאילנדית, ואת היתר מימן הבנק היפני לשיתוף פעולה בינלאומי (Japan Bank for International Cooperation ‏(JBIC)).
היסטוריה > פתיחת הנמל

שדה התעופה תוכנן להיפתח בסוף שנת 2005, אולם חריגות בתקציב, ליקויי בנייה, וטענות על שחיתות, עיכבו את התקדמות הפרויקט.
במהלך הבנייה התגלה כי נמל התעופה נבנה על גבי בית קברות עתיק, פועלי בניין שעבדו במקום טענו כי ראו שדים ורוחות רעות במקום. ב-23 בספטמבר 2005, ערכה רשות שדות התעופה טקס גדול, שבמהלכו 99 נזירים בודהיסטים התנצלו בפני הרוחות, וביקשו מהן לבטל את המזל הרע שרדף את הפרויקט במשך כארבעים שנה.
טיסות המבחן הראשונות בוצעו על ידי שני מטוסים של תאי איירווייז, והן נערכו ב-29 בספטמבר 2005, המועד האחרון שבו השדה היה אמור להיפתח.
ב-3 וב-29 ביולי 2006, נערכו בדיקות מלאות לשדה. שש חברות תעופה תאילנדיות, אייר אסיה תאי, בנגקוק איירווייז, נוק אייר, תאי איירווייז אינטרנשיונל, One-Two-Go, ו-PB אייר, החלו לטוס מנמל התעופה לכעשרים יעדים פנימיים.
טיסות המבחן הבינלאומיות הראשונות נערכו ב-1 בספטמבר 2006, שני מטוסים רחבי גוף; איירבוס A300-600 ובואינג 747-400 של תאי איירווייז, המריאו יחד בשעה 09:19 בדרכם לסינגפור והונג קונג. באותו היום, בשעה 15:50 נחתו שני המטוסים בו זמנית על שני מסלולים מקבילים, טיסות מבחן אלו, הוכיחו את יכולת נמל התעופה להתמודד עם תנועה רבה בו זמנית.
ב-15 בספטמבר 2006, החלה חברת התעופה הזולה ג'טסטאר אסיה איירווייז להפעיל טיסות יומיות מנמל התעופה לסינגפור. באותו היום החלה גם תאי איירווייז להפעיל טיסות פנימיות לאובון רטצ'טהאני, פיטסאנולוק, וצ'יאנג מאי. חברת התעופה בנגקוק איירווייז העבירה את פעילותה לנמל החדש ב-21 בספטמבר, אייר אסיה ואייר אסיה תאי ב-25 בספטמבר, ונוק אייר ב-26 בספטמבר. בשלב זה הוקצה לנמל התעופה קוד יאט"א זמני; NBK.
נמל התעופה סוברנהומי נפתח רשמית ב-28 בספטמבר בשעה 03:00, משעה זו הופנו לסוברנהומי כל הטיסות שיועדו לדון מואנג. טיסה LH8442 של לופטהנזה קרגו ממומבאי, שנחתה בשדה ב-03:05 הייתה הטיסה הראשונה שנחתה בשדה. טיסת הנוסעים הראשונה שנחתה בשדה הייתה טיסה VV171 של אארוסוויט, הטיסה הגיעה מקייב בשעה 04:30. טיסת המטען הראשונה שיצאה משדה התעופה הייתה של סעודי ערביין איירליינס, שהמריאה בשעה 05:00 לריאד. טיסת הנוסעים הראשונה שהמריאה משדה התעופה הייתה טיסה VV172 של אארוסוויט, הטיסה המריאה לקייב בשעה 05:30.
היסטוריה > קשיים ראשונים

פתיחת הנמל לוותה בתקלות רבות. ביום הראשון להפעלתו, נודע על עיכובים רבים בקבלת המטען. מזוודות הנוסעים בטיסה הראשונה שנחתה בנמל, הגיעו רק כשעה לאחר הנחיתה. כמו כן, נוסעים במספר טיסות קיבלו את מטעניהם רק לאחר שלוש שעות. טיסות רבות עוכבו, תאי איירווייז לבדה טענה כי 17 מתוך 19 טיסותיה ביום עוכבו. תקלות נוספות נתגלו במערכות המחשוב בדלפקי הצ'ק אין, וצוותי הקרקע מילאו את כרטיסי העלייה למטוס ידנית. בשלטים האלקטרוניים המציגים את זמני הטיסות הופיע מידע שגוי, דבר שגרם לבלבול רב.
חודשיים לאחר פתיחת השדה ותקלות רבות עדיין לא טופלו, חברות התעופה ובמיוחד חברות התעופה הזולות קראו לפתוח מחדש את דון מואנג. ב-16 בפברואר 2007, החליט ראש הממשלה הזמני צ'ולנונט סוריוד לפתוח מחדש את דון מואנג לטיסות פנים.
היסטוריה > תקלות בטיחות וקיבולת > בעיות באספלט

לאחר שנתגלו סימני לחץ במספר מקומות בנתיבי ההסעות, ערכו חוקרי המכון ההנדסי התאילנדי בדיקות מקיפות בסוף שנת 2006. בבדיקות נתגלו סדקים בחמישה מתוך ששת מסלולי ההסעה, כן נתגלתה דפורמציה פלסטית  סמוך לעמדת ההמראה. החוקרים ציינו כי זו תופעה נפוצה, וכי נדרשת תחזוקה שוטפת על מנת למנוע מצב שכזה בעתיד. מלבד עיוותים אלו, שני המסלולים היו במצב מבני טוב.
בדיקות נוספות מצאו כי הסדקים במסלולי ההסעה, נגרמו כתוצאה מחדירת מים בין שכבת מלט הטיח שבאספלט, לבין שכבת החצץ והבינדר שתחתיה, תופעה המכונה "סטריפינג". בבדיקות עלה כי תמהיל החומרים מהם הורכבו שכבות האספלט, היה במצב תקין.
חקירות מפורטות גילו, כי חלחול המים לאורך שפת המסלול, מצביע על כך שכמות מים גדולה נשארה בשכבת החול (השכבה התחתונה של המסלול). נמצא גם, כי המים נאגרו באופן שווה בין חלקי המסלול. ממצאי החקירה היו שנויים במחלוקת בין מספר מומחים.
בנובמבר 2006, שיגר המכון ההנדסי התאילנדי אזהרה רשמית ל-AOT, על הצורך בפעולה מידית לניקוז המים הכלואים באספלט.
בינואר 2007 התגלו גם במסלול ההמראה המזרחי סדקים, והוא היה אמור להיסגר על מנת לאפשר את תיקון הליקויים. אולם רשות נמל התעופה טענה ששדה התעופה בטיחותי, והתנגדה להצעה של נציגי חברות התעופה לסגור את השדה ולהעתיק את הפעילות לדון מואנג עד שיתוקנו הליקויים.
לעומת זאת, ב-27 בינואר 2007, סירבה מחלקת התעופה האזרחית, לחדש את אישור הבטיחות של שדה התעופה. הארגון הבינלאומי לתעופה אזרחית (ICAO) דורש ששדות תעופה בינלאומיים יחזיקו באישורי בטיחות, אולם סוברנבהומי ממשיך לפעול מאחר שתאילנד לא קיבלה את חוקי הארגון.
היסטוריה > תקלות בטיחות וקיבולת > פתיחת דון מואנג לטיסות פנים

בינואר 2007 הודיעה תאי איירווייז, כי היא מתכננת להעביר חלק מטיסותיה הפנימיות בחזרה לדון מואנג. שלושה ימים לאחר מכן, המליץ משרד התחבורה לפתוח את דון מואנג באופן זמני, תוך תיקון הליקויים בסוברנבהומי. באותו הזמן הפעילה תאי איירווייז את כל טיסותיה הפנימיות מדון מואנג, למעט היעדים שבהם תנועה בינלאומית גדולה כצ'יאנג מאי ופוקט. ב-28 במרץ 2009, העבירה תאי איירווייז את כל פעילותה הפנימית חזרה לסוברנבהומי. חברת התעופה בנגקוק איירווייז, תכננה גם היא לעבור לדון מואנג, אולם בהמשך זנחה את התוכנית.
בינואר 2010, העבירו One-Two-GO ונוק אייר את כל טיסות הפנים שלהן לדון מואנג. טיסותיה של One-Two-GO שנסגרה ביולי 2010, מופעלות על ידי אוריינט תאי איירליינס מדון מואנג.
באוקטובר 2012 העבירה גם אייר אסיה תאי את פעילותה לדון מואנג.
היסטוריה > תקלות בטיחות וקיבולת > תיקון ושדרוגים

רשות שדות התעופה של תאילנד, גילו כי עלות תיקון הליקויים תהיה פחות מאחוז מעלות הנזקים שעלולים לקרות בתוך חמש שנים. ד"ר נארופול צ'איוט, חבר בוועדת הפיקוח על התקלות העריך כי 70% מהליקויים תוקנו עוד בשנת 2007.
תכונות > הגנה משיטפונות

מיקום שדה התעופה; באזור קו פרשת המים, ננקטו צעדים רבים על מנת להתגונן מהצפות. שדה התעופה מוקף בתעלת ניקוז שעומקה שלושה מטרים, ואורכה 23.5 קילומטרים. בתוך שטח השדה קיימות תעלות רבות, המתנקזות לשישה מאגרי מים. מאגרים אלו יכולים להכיל עד 4 מיליון קוב. בצידו הדרומי של שדה התעופה, נמצאות שתי תחנות שאיבה, המסוגלות לשאוב 12 מ"ק בשנייה. המים הנשאבים, מופנים לשתי תעלות; Khlong Lat Krabang ו-Khlong Bang Chalong, שזורמות דרומה לעבר מפרץ תאילנד.
השתלטות PAD על שדה התעופה

בערבו של ה-25 בנובמבר 2008 השתלטו חברי הברית העממית לדמוקרטיה (PAD) על שדה התעופה, במה שכונה "מבצע הירושימה". אלפי חברי PAD, לבושים בבגדים צהובים, חסמו את הכביש הראשי המוביל לשדה התעופה. חברי ה-PAD השתלטו על מאות שוטרים חמושים בציוד לפיזור הפגנות, ומנהיגיה נסעו בניידות משטרה, וקראו להפלת הממשלה. כל הטיסות לסוברנבהומי בוטלו באחת, ואלפי נוסעים נתקעו בשדה.
ממשלת תאילנד קראה לצבא להשיב את הסדר בשדה התעופה, אולם הצבא סירב. במסיבת עיתונאים, קרא הרמטכ"ל ל-PAD לסגת משדה התעופה, וכן קרא לממשלה להתפטר. עותק כתוב נשלח לשני הצדדים, אך הם התעלמו ממנו.
בשעה 4:30 ב-26 בנובמבר נשמעו שלושה פיצוצים בקומה הרביעית של הטרמינל, פיצוץ נוסף נשמע בסביבות השעה 6 בבוקר, בפיצוצים נפצעו מספר בני אדם. סיבת ההתפוצצויות לא התבררה, כיוון שה-PAD לא אפשרו למשטרה להיכנס לשדה.
ה-PAD הפך לסמכות דה פקטו על השדה. רשות שדות התעופה שפתחו את הבסיס הצבאי יו-טפאו, כתחליף לסוברנבהומי, הפצירו במפגינים לשחרר כמאה מטוסים ריקים שנותרו בשדה.
השתלטות PAD על שדה התעופה > ניסיונות לפנות את ה-PAD

ב-26 בנובמבר הוציא בית המשפט האזרחי, צו מניעה המורה ל-PAD לפנות את מתחם הנמל. הצו הונח על דלתות בתיהם של מנהיגי המרד, ללא כל יחס מצידם.
בערב ה-27 בנובמבר הכריזה הממשלה על עוצר באזור שדות התעופה הכבושים, העוצר אסר על התכנסות של יותר מחמישה בני אדם. הממשלה הורתה למשטרה לפנות את המפגינים. חיל הים הצטרף לכוחות המשטרה בסוברנבהומי, וחיל האוויר בדון מואנג. דובר צבא תאילנד הוציא הודעה בה ציין כי "הצבא לא מסכים עם השימוש בכוחותיו כדי לפתור את המשבר. הצבא לא רוצה לבצע זאת, והוא לא מתאים לכך."
מנהיג ה-PAD, סוריאסאי קטאסילה (Suriyasai Katasila), הודיע כי ארגונו יילחם בכוחות המשטרה. סוריאסאי איים להשתמש במפגינים כמגן אנושי, אם המשטרה תנסה לפזר את המפגינים בכוח. כל בכיר בארגון הוקף במגן אנושי שכלל כ-300–400 בני אדם. עיתונאים זרים שנכחו בנמל התעופה דיווחו, כי ה-PAD הציע לנוסעים להצטרף אליהם תמורת תשלום. תוספת תשלום ניתנה להורים לתינוקות וילדים, על מנת שיביאו את ילדיהם.
משטרת תאילנד פרסה מחסומים בכבישים המובילים לנמל התעופה. בביקורות שנערכו במחסומים נמצאו אקדחים, רוגטקות, תחמושת, תת מקלע עוזי, אפודים, מוטות מתכת, וגרזנים.
במחסום שהוצב במרחק שני קילומטרים מהשדה, תקפו חברי ה-PAD את כוחות המשטרה שהיו בו, והמשטרה נסוגה. מאוחר יותר הגיע לזירה קצין בכיר במשמר הגבול, מייג' סומפופ נאדי (Maj Sompop Nathee), והוא נעצר על ידי כוחות ה-PAD. נאדי נלקח אל שדה התעופה, שם נחקר על ידי בכירים בארגון.
השתלטות PAD על שדה התעופה > סוף המצור

שדה התעופה נותר במצור עד ה-2 בדצמבר, אז הכריזו ה-PAD כי הם השיגו את מטרתם, וכי הם מפסיקים את מחאתם. למעט מטוס אחד שהורשה לצאת למכה לרגל החג', לא התבצעו טיסות כלל. ה-PAD התנצל בפני הזרים שנגרמה להם אי נוחות, והציע להם מזון.
מחשש לחבלות, נבדקו כל המכשירים בשדה, לפני שנפתח לפעילות. שדה התעופה חזר לתפקוד מלא ב-5 בדצמבר.
פשע ושחיתות בנמל

לאחר שהתקבלו דיווחי תיירים על גנבת מטען, הוצא צו המחייב את עובדי המטען בשדה, ללבוש בגדים בלי כיסים.
בשנת 2009 הוציאה ממשלת אירלנד אזהרת מסע המזהירה את אזרחיה לגלות משנה זהירות בעת הביקור בחנויות הדיוטי פרי בשדה. בהודעה נאמר כי "התקבלו דיווחים על קונים תמימים שהואשמו בגנבה, ואיימו עליהם שאם לא יודו באשמה יכלאו למספר חודשים, אלא אם יודו באשמה וישלמו קנסות גבוהים".
בריטניה ודנמרק פרסמו אזהרות באתרי האינטרנט שלהן, בהן נכתב כי קשה להבחין בתחומי החנויות באזור הדיוטי, וכי על הקונים להיות ערניים ולא לצאת מהחנויות עם מוצרים שלא שולמו.
מתקני הנמל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טיסות לישראל וממנה

אל על מפעילה 6 טיסות שבועיות בין הנמל לתל אביב. הטיסות מבוצעות במטוסי בואינג 787 ובואינג 777.
ארקיע הפעילה החל מ-24 ביולי 2018 ועד אוקטובר 2019 2 טיסות שבועיות בין הנמל לתל אביב. הטיסות בוצעו במטוס בואינג 767 חכור מחברת נאוס.
סטטיסטיקות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחבורה לנמל וממנו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מס יציאה

לא קיים מס יציאה
גלריית תמונות

פסל של האפוס "סמודרה מנתן" בשדה התעופה
הטרמינל
שדה התעופה כפי שהוא נראה מאולם המטען
אולם היציאה
הערות שוליים

1 2  Air Transport Statistic
↑  Don Mueang to be city's budget air hub באתר בנגקוק פוסט, 26 ביולי 2012
↑  נמל התעופה החדש של בנגקוק יוצא לדרך בעלות של 4.1 מיליארד דולר, באתר גלובס, 28 בספטמבר 2006
↑  נמל תעופה חדש בעלות של 4.1 מיליארד דולר נפתח בבנגקוק, באתר TheMarker‏, 28 בספטמבר 2006
↑  Thai officials stage purification ritual for Suvarnabhumi airport
↑  SUVARNABHUMI AIRPORT OPENS באתר The Nation, ‏29 בספטמבר 2006
↑  הדר פרבר, תאילנד: שדה התעופה הישן יחליף את החדש, באתר News1 מחלקה ראשונה, 6 בפברואר 2007
↑  מיה בנגל וסוכנות הידיעות, מהומות בתאילנד: משרד החוץ מזהיר את המטיילים הישראלים, באתר nrg‏, 25 באוקטובר 2008
↑  סוכנות הידיעות, נמל התעופה בבנגקוק נסגר – אלפים לכודים, באתר nrg‏, 26 באוקטובר 2008
↑  Thai Army Called on as Protest Shuts Main Airport באתר בלומברג 25 בנובמבר 2008
↑  סוכנות הידיעות, תאילנד: מצב חירום הוכרז בנמלי התעופה, באתר nrg‏, 27 בנובמבר 2008
↑  We control Bangkok airport: protesters באתר smh.com.au,‏ 26 בנובמבר 2008
↑  Thai Protesters Maintain Airport Blockades באתר הניו יורק טיימס, 29 בנובמבר 2008
↑  Thai protesters agree to clear airport: protest leader באתר ABS-CBN, ‏2 בדצמבר 2008
↑  זוהר בלומנקרנץ, חודשו הטיסות לבנגקוק, באתר הארץ, 4 בדצמבר 2008
↑  משה ריינפלד, news1, המפגינים בתאילנד פינו את נמלי התעופה, באתר News1 מחלקה ראשונה, 3 בדצמבר 2008
1 2 3  Alleged scam targets tourists in Bangkok באתר NBC News‏, 8 ביולי 2009
↑  ארקיע תסגור באוקטובר את הקו הישיר לתאילנד, באתר ynet, 16 ביולי 2019
| --- | --- |
בקרת זהויות :  LCCN: no2007039557  SUDOC: 14481949X  VIAF: 157481749   WorldCat (עם VIAF): 157481749
דור ה-Y

בני דור ה-Y גדלו להתפתחות של סביבה טכנולוגית, ומתאפיינים בשימוש אינטנסיבי בסמארטפונים. תצלום משנת 2009
דור ה־Y (באנגלית: Generation Y), או דור המילניום (באנגלית: Millennials), הוא הדור הדמוגרפי אשר נולד לאחר דור ה־X ולפני דור ה־Z. לרוב הכוונה לאלה שנולדו בין השנים 1981–1996. לפי גישה זו נכון ל־2025 בני דור זה הם בסביבות הגילאים 28 עד 44.
הוריהם של בני דור ה-Y הם לרוב בני דור הבייבי בום, או המבוגרים מבני דור ה־X.
אף על פי שמקובל לאפיין את דור ה־Y כבעל תכונות ייחודיות, אין תמיכה מדעית משמעותית לכך שלדורות שונים ישנם מאפיינים ייחודיים.
מאפיינים דמוגרפיים

בניו יורק טיימס דווח על נתונים לפיהם אמריקאים שנולדו בשנות ה־80 עוזבים בגיל מאוחר את בית הוריהם, שליש מהם עוברים דירה בכל שנה ו־40% מהם חוזרים לבית ההורים לפחות פעם אחת. כמו כן הם עוברים בממוצע שבעה מקומות עבודה עד גיל 30, כשני שלישים חיים עם בן או בת זוג בלי להתחתן, ואלו שבוחרים להתחתן עושים זאת מאוחר מאי פעם.
תמיכה מחקרית

בספרות הפופולרית, מקובל לאפיין את דור ה־Y כבעל תכונות ייחודיות. למרות זאת, אין תמיכה מדעית משמעותית לכך שלדורות שונים ישנם מאפיינים ייחודיים. מחקר מטא-אנליזה שבחן 20 מחקרים לא מצא הבדלים שיטתיים ומשמעותיים בין הדורות בשביעות רצון בעבודה, מחויבות ארגונית וכוונות תחלופה. דוח קונצנזוס של האקדמיות הלאומיות למדעים, הנדסה ורפואה (אנ') בארצות הברית טען:
יתכן שממצאים רבים המיוחסים לפערי דורות מייצגים בעצם שינויים כלליים במאפיינים של מקומות העבודה, או הבדלים בין אנשים ככל שהם מתבגרים וצוברים נסיון.
מחברי הדוח מסכמים זאת כך:
חלק מהחוקרים השתמשו במערכי מחקר רב-שכבתיים למידע מקונן. שיטות אלה משלבות ומנתחות מידע מאנשים בגילים שונים שנאספו בנקודות זמן שונות. למערכי מחקר כאלה ישנם יתרונות משמעותיים על פני מערכי מחקר אחרים, בכך שהם יכולים להבחין בין אפקטים של גיל, תקופה וקבוצת גיל. מחקרים כאלה מצאו מעט עדויות להבדלים דוריים בערכי עבודה. במקום זאת, העדויות מצביעות על אפקטים תקופתיים ברורים הרומזים לכך שהשינויים מיוצגים בכוח העבודה באופן רחב, ולא בדור מסוים של עובדים.
אישים בולטים שמזוהים עם דור ה-Y

אישים בולטים אשר השיוך שלהם לקבוצה הדמוגרפית "דור ה-Y" התפרסם במקורות מהימנים בולטים:
טיילור סוויפט (נולדה ב-1989) - זמרת-יוצרת אמריקאית ואחת מכוכבות הפופ הגדולות ביותר בדור זה.
ג'סטין ביבר (נולד ב-1994) - זמר-יוצר קנדי אשר התגלה במקור ביוטיוב והיה לאחד מהכוכבים הגדולים הראשונים בעידן הדיגיטלי.
מארק צוקרברג (נולד ב-1984) - יזם אינטרנט יהודי-אמריקאי. צוקרברג הוא המייסד, הנשיא והמנכ"ל של חברת פייסבוק אשר חוללה מהפכה בתחום התקשורת והאינטראקציה החברתית במאה ה-21, ובשל כך הוא מאנשי הטכנולוגיה המשפיעים ביותר בדורו.
מוחמד בן סלמאן אאל סעוד (נולד ב-1985) - יורש העצר הסעודי והשליט דה פקטו של ערב הסעודית. נודע בעיקר בשל המאמצים שלו להוביל את המודרניזציה של ערב הסעודית באמצעות רפורמות כלכליות וחברתיות.
מלאלה יוספזאי (נולדה ב-1997) - פעילה פוליטית פקיסטנית וכלת פרס נובל לשלום. יוספזאי, אשר ידועה בזכות פעילותה למען זכויות נשים בעמק סוואט בו אנשי ארגון הטליבאן אסרו על נשים ללמוד בבתי ספר, שרדה בשנת 2012 ניסיון התנקשות בחייה.
קים ג'ונג-און (נולד ב-1984) - מנהיג קוריאה הצפונית שעלה לשלטון בשנת 2011 בעקבות מות אביו, והפך לאחד השליטים השנויים ביותר במחלוקת והמשפיעים ביותר בדורו.
קים קרדשיאן (נולדה ב-1980) - כוכבת ריאליטי ויזמית אמריקנית מצליחה במיוחד עם אימפריה עסקית. המיזמים הרבים בהם היא הייתה מעורבת לאורך השנים הפכו אותה למילארדרית, ולבעלת השפעה ניכרת על מגמות אופנה ותרבות הצריכה.